Yslike opaal vir meer as R2 miljoen verkoop | Maroela Media
Yslike opaal vir meer as R2 miljoen verkoop
Americus Australis (Foto: Alaska Premier Auctions & Appraisals)
'n Edelgesteente, een van die grootste edelgesteente-gehalte opale, is Sondag op 'n veiling vir $143 750 (ongeveer R2,1 miljoen) in Alaska verkoop.
Die opaal, genaamd "Americus Australis", weeg meer as 11 800 karaat, aldus die afslaers Alaska Premier Auctions & Appraisals.
Nick Cline, een van die eienaars van die afslaers, sê dit is die mees indrukwekkende item wat hulle al ooit beskikbaar gemaak het.
Die opaal is een van die top-5 grootstes in die wêreld.
"Die opaal is in die 1950's in die Eight-Mile Opal Fields van Coober Pedy in die suide van Australië gevind," sê Cline. Dit was byna sewe dekades deel van 'n privaat versameling.
Die Americus Australis is die sustersteen van die Olympic Australis, 'n 17 000 karaat – die grootste edelgesteende-gehalte steen in die wêreld. Die Olympic Australis, met 'n waarde van ongeveer $1,8 miljoen (meer as R27 miljoen) bly in die wêreldbekroonde versameling van die edelgesteende-handelaars Altmann Cherny & Associates.
Dit is dieselfde handelaars wat die Americus Australis aan die familie van afslaers se afsender verkoop het.
Die verwagting was dat die steen tussen $250 000 en $350 000 op die veiling sou haal.
Die Americus Australis is onlangs in 'n linnekas in 'n huis in Big Lake, noord van Anchorage, gehou deur Fred von Brandt, wat goud myn in Alaska. Die Von Brandts het 'n lang geskiedenis in die edelgesteente- en steenbedryf.
Die opaal is groter as 'n baksteen en is in twee dele gebreek. Volgens Von Brandt was dit 'n praktyk wat dekades gelede gebruik is om die gehalte van die steen te betaal.